GP ΚΑΝΑΔΑ: Η ΓΥΜΝΙΑ ΤΩΝ VETTEL ΚΑΙ HAMILTON ΠΟΥ ΦΕΡΟΥΝ ΤΟΝ ΤΙΤΛΟ ΤΟΥ ΠΑΓΚΟΣΜΙΟΥ ΠΡΩΤΑΘΛΗΤΗ | lobbystas
ΛΟΥΚΕΤΟ ΣΕ 547 ΕΣΤΙΑΤΟΡΙΑ-ΚΑΦΕ ΓΙΑ ΠΡΟΣΒΟΛΗ ΤΗΣ ΙΣΛΑΜΙΚΗΣ ΗΘΙΚΗΣ ΣΤΟ ΙΡΑΝ
F1: ΣΤΟΙΧΗΜΑ LIVE ΓΙΑ ΑΓΩΝΟΔΙΚΕΣ, ΟΜΑΔΕΣ, ΠΑΓΚΟΣΜΙΟΥΣ ΠΡΩΤΑΘΛΗΤΕΣ ΚΑΙ… ΑΛΟΓΟΜΟΥΡΗΔΕΣ
GP ΚΑΝΑΔΑ: Η ΓΥΜΝΙΑ ΤΩΝ VETTEL ΚΑΙ HAMILTON ΠΟΥ ΦΕΡΟΥΝ ΤΟΝ ΤΙΤΛΟ ΤΟΥ ΠΑΓΚΟΣΜΙΟΥ ΠΡΩΤΑΘΛΗΤΗ
Στον γύρο 46 ο Vettel στη πρώτη θέση πιεζόμενος από τον Hamilton βγήκε στο γρασίδι και επέστρεψε στην πίστα ουσιαστικά «κλείνοντας» τον Hamilton που δεν είχε το χώρο να περάσει. Ήταν οριακά από τον τοίχο αλλά δεν υπήρξε κάποια επαφή.
Οι αγωνοδίκες ανακοίνωσαν πως εξέταζαν το συμβάν και είπαν ότι ο Hamilton σταμάτησε την επίθεση και φτάνοντας στον γύρο 56, επέβαλαν ποινή 5 δευτερολέπτων στο Vettel δέχτηκαν δλδ ότι όντως τον έκλεισε ηθελημένα βγαίνοντας από το γρασίδι.
Έτσι τερμάτισε πρώτος ο Vettel αλλά η νίκη πέρασε στον Hamilton με το Γερμανό δεύτερο.
Ο Vettel πάρκαρε την Ferrari στην είσοδο του pit lane, πήγε στο χώρο φιλοξενίας της Scuderia, επέστρεψε στο pit lane παίρνοντας την πινακίδα με το #1 μπροστά από το μονοθέσιο του Lewis και βάζοντας τη εκεί που θα έπρεπε να βρισκόταν το δικό του !!!
Από την άλλη ο Hamilton δήλωσε ότι δεν αποφάσισε αυτός, δέχοντας εμμέσως ότι όντως τον έκλεισε ο Γερμανός.
Αυτοί οι δυο οδηγού φέρουν τον τίτλο του παγκόσμιου πρωταθλητή. Σήμερα όμως φάνηκε η «γύμνια» τους που δεν δικαιολογείται με τίποτα σε κάποιον που φέρει τέτοιο τίτλο !
Όντως ο Vettel με την ταχύτητα που είχε και αφού έχασε τον έλεγχο κόβοντας από το γρασίδι δεν θα μπορούσε να κλειστεί αλλά ακολούθησε την γραμμή, αναγκαστικά από το λάθος του και μάλιστα φαίνεται καθαρά, ότι διορθώνει με τιμονιά την τελευταία στιγμή αφού έχει πατήσει πίστα.
Ο Hamilton κινήθηκε συντηρητικά και έμεινε στη θέση του. Αν είχε την ταχύτητα βγαίνοντας από το s θα πέρναγε τον Γερμανό ο οποίος ή θα μαζευόταν κλείνοντας στα εσωτερικά ή θα προκαλούσε σύγκρουση στο πέρασμα του Hamilton.
Ο Hamilton λοιπόν δεν είναι το παιδάκι που αφήνει τέτοιας ευκαιρίες ! Τον βόλεψε γιατί απλά δεν μπορούσε να περάσει.
Συνέχισε χωρίς να μπορεί να περάσει στη πίστα τον Γερμανό μέχρι τον τερματισμό.
Έπρεπε λοιπόν ως παγκόσμιος πρωταθλητής ! πριν το τέλος και γνωρίζοντας για την ποινή να πάρει το πόδι του από το γκάζι. Ο Leclerc ήταν πίσω του 7 και κάτι sec. Τερμάτισε +4.696 O Hamilton τερμάτισε με χρόνο 1:29:07.084 με το Γερμανό στο +3.658 με την ποινή. Δεν μπορούσε λοιπόν να χάσει την δεύτερη θέση ο Hamilton.
Ο ίδιος έχει βρεθεί πολλές φορές σε αντίστοιχη θέση δλδ να μην τον πάρει η στροφή. Και θα του συμβεί και στο μέλλον.
Ενός παγκόσμιος πρωταθλητής και μάλιστα όχι στην αρχή της καριέρας του, δεν θα έπρεπε ποτέ να δεχτεί να πάρει νίκη στα χαρτιά και όχι στη πίστα !
Αν μπορούσε έπρεπε να του ρίξει στα αυτιά άλλα μέσα στη πίστα. Σχεδόν σε όλο τον αγώνα ήταν δεύτερος δεν μπορούσε. Μπλοκάριζε συνεχώς για πολλούς γύρους τα φρένα του τρώγοντας το αριστερό μπροστά. Άσε που κοντά στο τέλος παίξανε παραμυθάκι με την ομάδα ότι είχαν απώλεια ισχύος μπας και τσιμπήσουν οι Ιταλοί. Δια μαγείας η απώλεια ισχύος εξαφανίστηκε όταν είδαν τον Γερμανό να ανοίγει το χρόνο !
Από την άλλη ο Vettel έδειξε παιδάκι ανάξιο να διαχειριστεί την κατάσταση. Δεχόμενοι τα λεγόμενα του, ότι δεν το έκανε εσκεμμένα, δικαιολογείται η ανοησία να πάρκαρει την Ferrari στην είσοδο του pit lane ! να πάει στο χώρο φιλοξενίας της Scuderia, μετά να επιστρέφει στο pit lane παίρνοντας την πινακίδα με το #1 μπροστά από το μονοθέσιο του Lewis και βάζοντας τη εκεί που θα έπρεπε να βρισκόταν το δικό του που δεν το έβαλε ο ίδιος ;;;;!!!!!
Για αυτή του την κίνηση πρέπει να τιμωρηθεί αυστηρότατα !
Μαγκιές για πρωτοεμφανιζόμενους και όχι για παγκόσμιους πρωταθλητές !
Και ο ένας και ο άλλος έδηξαν την «γύμνια» τους !